Condado de Flandres

O **condado de Flandres** foi unha entidade feudal fundada a finais do século IX como dependencia do reino de Francia Occidental (*Francia Occidentalis*) ou **Reino dos Francos occidentais** (*Regnum Francorum occidentalium*), que constituíu a etapa inicial do Reino de Francia (843-987).

Independizouse deste reino en 1302, uníndose ao Ducado de Borgoña en 1384. En 1512 integrouse nos Países Baixos españois, pasando a formar parte das Dezasete Provincias en 1549.

Desde 1713 a 1790 foi unha posesión do Imperio austríaco e, en 1790, formou parte dos efémeros Estados Unidos de Bélxica, desaparecendo definitivamente en 1795 coa invasión francesa.

## Historia 
### Primeiros séculos 
O condado de Flandres fundouse a finais do século IX como feudatario do reino de Francia Occidental sobre a base das posesións do primeiro conde titular, Balduíno I de Flandres *Brazo de Ferro*, que abarcaban entón os territorios dos contornos de Bruxas, Gante e Bergues (esta última localidade situada hoxe en Francia).

A súa capital foi primeiramente Bruxas e, despois, Gante.

Os sucesores de Balduíno consolidaron a entidade e ampliaron progresivamente o seu territorio, tras incorporar o condado de Hainaut, gañando en poder e influencia dentro dos países flamengos do Sacro Imperio Romano Xermánico, alcanzando o seu apoxeo económico a mediados do século XII.

Porén, a herdanza da condesa Margarida II de Flandres dividiuse tras unha guerra entre os seus descendentes e, mentres que Hainaut foi reclamado para o condado de Holanda, Flandres sería máis tarde incorporado pola forza ás posesións da coroa de Francia.

### Baixo os Habsburgo españois 
A finais do século XV, como resultado de diferentes alianzas de familia, o condado de Flandres foi transmitido á casa de Borgoña e, baixo o duque Filipe III de Borgoña, volveu a reunirse co condado de Hainaut.

Estas posesións pasaron á casa de Habsburgo e, entre 1519 e 1700, os reis de España foron tamén titulares do condado de Flandres. Deste xeito, baixo o poder español o condado de Flandres foi un dos territorios que conformaron as Dezasete Provincias.

A Guerra dos Oitenta Anos marcaría o comezo dunha época de pobreza e decadencia para o condado. En 1580 o condado de Flandres incorpórase á Unión de Utrecht, aínda que non se integraría na posterior República das Provincias Unidas.

### Baixo os Habsburgo austríacos 
Tras a Guerra de Sucesión española, o condado foi ocupado militarmente polas tropas británicas e transferido nominalmente á casa dos Habsburgo de Austria, que o conservaron como título nominal honorífico até 1919.

En 1795 a rexión foi conquistada polos revolucionarios franceses. Porén, tras o Congreso de Viena, en 1815, pasou a formar parte do Reino Unido dos Países Baixos.

### Fin do condado 
Tras a constitución do reino de Bélxica en 1830, o territorio do condado foi fragmentado desde entón na rexión belga homónima, o Flandres francés (departamento de Norte) e unha parte da provincia de Zelandia (Flandres zelandés), ao sur dos Países Baixos.

## Galería 

Flandes segle IX.png|Flandres no século IX
Quad Flandria.jpg|O condado de Flandres a principios do século XVII
Flander flag.png|Bandeira
Blason Nord-Pas-De-Calais.svg|Escudo
Bataille de Neerwinden (1793).jpg|Soldados austríacos na batalla de Neerwinden (1793), no curso das guerras revolucionarias francesas

### Mapas históricos da marca e do condado de Flandres 

Marquesat de Flandes 866-892.png|Marca de Flandres 866-892 
Marquesat de Flandes 892-918.png|Marca de Flandres 892-918 
Marquesat de Flandes 918-933.png|Marca de Flandres  918-933 
Marquesat de Flandes 933-964.png|Marca de Flandres  933-964
Marquesat de Flandes 964-965.png|Marca de Flandres  964-965

Marquesat de Flandes 964-965.png|Marca de Flandres  965-987 
Marquesat de Flandes 987-1035.png|Marca de Flandres  987-1035
Marquesat de Flandes 1035-1046.png|Marca de Flandres  1035-1046
Marquesat de Flandes 1046-1053.png|Marca de Flandres  1046-1053
Marquesat de Flandes 1056.png|Marca de Flandres  1056 

Marquesat de Flandes 1056-1071.png|Marca de Flandres  1056-1071
Marquesat de Flandes 1071-1076.png|Marca de Flandres  1071-1076
Marquesat de Flandes 1076-1119.png|Marca de Flandres  1076-1119
Flandes 1119-1182.png|Flandres  1119-1182
Flandes 1182-1185.png|Flandres  1182-1185

Flandes 1185-1191.png|Flandres  1185-1191
Flandes 1191-1200.png|Flandres  1191-1200
Flandes 1200-1212.png|Flandres  1200-1212
Flandes 1212-1214.png|Flandres  1212-1214
Flandes 1214-1218.png|Flandres  1214-1218
Flandes 1218-1237.png|Flandres  1218-1237
Flandes 1237-1280.png|Flandres  1237-1280
Flandes 1280-1299.png|Flandres  1280-1299
Flandes 1299-1302.png|Flandres  1299-1302
Flandes 1302-1305.png|Flandres  1302-1305
Flandes 1305-1323.png|Flandres  1305-1323
Flandes 1323-1345.png|Flandres  1323-1345
Flandes 1345-1369.png|Flandres  1345-1369
Flandes 1369-1382.png|Flandres  1369-1382
Flandes 1382.png|Flandres  1382

## Véxase tamén 
### Outros artigos 
* Ducado de Borgoña
* Países Baixos españois